Document ID: 31995R1347

ΚΑΝΟΝΙΣΜΟΣ (ΕΚ) αριθ. 1347/95 ΤΟΥ ΣΥΜΒΟΥΛΙΟΥ της 9ης Ιουνίου 1995 για την τροποποίηση του κανονισμού (ΕΚ) αριθ. 603/95 σχετικά με την κοινή οργάνωση αγοράς στον τομέα των αποξηραμένων ζωοτροφών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΚ) αριθ. 603/95 (4) καθορίζει στο άρθρο 4 τις εθνικές εγγυημένες ποσότητες (ΕΕΠ) ανά κράτος μέλος, ανά περίοδο εμπορίας, για τις οποίες να χορηγηθεί ενίσχυση για τις αποξηραμένες ζωοτροφές 7 ότι η προσχώρηση της Αυστρίας, της Φινλανδίας και της Σουηδίας έχει καταστήσει αναγκαίο τον καθορισμό των ΕΕΠ για τα εν λόγω κράτη μέλη 7 ότι οι ΕΕΠ των άλλων κρατών μελών έχουν καθοριστεί λαμβάνοντας υπόψη, ειδικότερα, τον μέσο όρο της παραγωγής αποξηραμένων ζωοτροφών κατά τις περιόδους εμπορίας 1992/93 και 1993/94, σύμφωνα με τα στοιχεία που είχε στη διάθεσή της η Επιτροπή τον Ιούλιο 1994, για την οποία έχει ληφθεί ενίσχυση βάσει του άρθρου 5 παράγραφος 2 πρώτο εδάφιο του κανονισμού (ΕΟΚ) αριθ. 1117/78 (5) 7 ότι η Αυστρία, η Φινλανδία και η Σουηδία δεν είχαν δικαίωμα σε αυτή την ενίσχυση 7 ότι θα πρέπει να καθορισθούν τα ΕΕΠ των χωρών αυτών βάσει του μέσου όρου της παραγωγής αποξηραμένων ζωοτροφών κατά τις περιόδους εμπορίας 1992 και 1993 7 ότι, συνεπώς, θα πρέπει να τροποποιηθεί ο κανονισμός (ΕΚ) αριθ. 603/95,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 του κανονισμού (ΕΚ) αριθ. 603/95 αντικαθίσταται από το ακόλουθο κείμενο:
«Άρθρο 4 1. Καθορίζεται, για κάθε περίοδο εμπορίας, μια μέγιστη εγγυμένη ποσότητα (ΜΕΠ) που ανέρχεται σε 4 412 400 τόνους αφυδατωμένων ζωοτροφών για την οποία δύναται να χορηγηθεί η ενίσχυση που αναφέρεται στο άρθρο 3 παράγραφος 2.
2. Η ΜΕΠ που αναφέρεται στην παράγραφο 1 κατανέμεται ως ακολούθως μεταξύ των κρατών μελών:
ΘΕΣΗ ΠΗΝΑΚΑ
3. Καθορίζεται, για κάθε περίοδος εμπορίας, μια μέγιστη εγγυημένη ποσότητα (ΜΕΠ) που ανέρχεται σε 443 500 τόνους αποξηραμένων στον ήλιο ζωοτροφών, για την οποία δύναται να χορηγηθεί η ενίσχυση που αναφέρεται στο άρθρο 3 παράγραφος 3.
4. Η ΜΕΠ που αναφέρεται στην παράγραφο 3, κατανέμεται ως ακολούθως μεταξύ των κρατών μελών:
ΘΕΣΗ ΠΗΝΑΚΑ
Άρθρο 2 Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 9 Ιουνίου 1995.

Labels: 15
19
5
6